612 EDUARDUS A BRUNÉR. 
dem antiqvum, qvem qvondam poeta praecepit, in singulis qvibusqve resti- 
tueret, id qvod fieri non potest, sed secundum originem eorum, qvoad liceret, 
exploratam aut etiam, deficientibus temporum signis, seeundum rationes qvas- 
dam internas et ad venustatis ac decentiae normam revocatas, non neglectis, 
qvae tamen tertio loco ponendae sunt, metrorum differentiis, novum consti- 
tueret. Qvalem si cui determinare contigerit, qvin adhue recepto praeferen- 
dus sit, haud dubium videri debebit. Nam, nisi me omnia fallunt, supra 
declaratum est non esse verendum, ne poetae institutis vis aliqva inferatur, 
neve ulla legitima vetustatis jura violentur, si tralaticius ordo mutetur. Qvan- 
tum vero intersit haec carmina praepostere collocata alio modo ordinari, nemo 
non perspiciet, qvi viderit, qvomodo inter se prope omnia tamqvam partes 
cohaereant. Catullus enim is est poeta, cujus fere omnia plerumqve brevia 
scripta non fictam materiam tractent, sed talem, qvae ex veris rebus, qvas 
inter vivebat, sumpta sit, cum suos amores, suas amicitias, sua odia, gau- 
dia, convivia, itinera cantaret ac tamen haee occasionibus fortuitis debita ar- 
gumenta simul ita ex intimo animo expromeret, ut ea, qva erat indole ad 
Musarum cultum nativa et felici instructus, vi mentis suae pertentata poeti- 
cis virtutibus perfunderet: qvo in genere carminum lyricorum conjungitur va- 
rietas qvamvis inter se diversorum poematum qvodam vinculo unitatis, qvod 
in vitae eurrieulo ejus, qvi haec cantavit, repositum est; qvare in serie car- 
minum hoe vinculum restitutum, hoe qvasi filum Parcarum nudatum seqvi 
recusare, id propemodum non minus mirum esset, qvam si qvis fabulae sce- 
nicae turbatas partes in rectum ordinem redactas nollet; nam in Catullo, etsi 
non artis illa unitas, tamen intelligentia rerum descriptarum et earum par- 
tium, qvas persona poetae in vita sua egit, nunc obscurata est. Qvod au- 
tem in libris veterum ordinem et numeros pridem, sed falso constitutos ideo 
saepe viri doeti mutari noluerunt, qvod eosdem numeros secula in scriptis 
suis afferre insveverunt, haec difficultas in Catullo qvidem, non multorum libro- 
rum auctore, inclusis intra parenthesis signa numeris veteribus additoqve 
ambarum numerationum conspectu omnis facile tolletur. 
Ut vita Catulli momentum rerum suarum in amore Lesbiae positum ha- 
buit, et inter gaudia ejus amoris et dolores vehementissimos indidem enatos 
poeta tum vixit, 
Jucundum cum aetas florida ver ageret (c. 68 v. 16), 
ita poesis eodem ardore alta effloruit et in ipsa adolescentia ad maturi- 
tatem pervenit. Carmen 6S et hujus amoris et poesis Catulli origines 
commemorat, neqve potest qvisqvam, qvi scripta ejus novit, dubitare, qvin 
initia ordinationis ad tempora instituendae ab iis poematis facienda sunt, 
